OCEAN แจงศก.ชะลอตัวทำกำไร Q3/58 วูบ 50%
OCEAN เผยกำไร Q3/58 ลดลง 50% หลังศก.ชะลอตัวกระทบกำลังซื้อผู้บริโภค
13 พ.ย. 2558

บริษัท โอเชี่ยน คอมเมิรช จำกัด (มหาชน) หรือ OCEAN รายงาน ผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 3.83 ล้านบาท หรือมีกำไรสุทธิ 0.0059 บาทต่อหุ้น ลดลง 50.42% จากช่วงเดียวกันของปีก่อนที่มีกำไรสุทธิ 7.73 ล้านบาท หรือมีกำไรสุทธิ 0.0156 บาทต่อหุ้น
ขณะที่งวด 9 เดือน มีกำไรสุทธิ 4.4 ล้านบาท หรือมีกำไรสุทธิ 0.007 บาทต่อหุ้นเพิ่มขึ้น 73.37% จากช่วงเดียวกันของปีก่อนที่มีกำไรสุทธิ 17.15 ล้านบาท หรือมีกำไรสุทธิ 0.0346 บาทต่อหุ้น
 
โดยกำไรที่ลดลงในไตรมาสดังกล่าวเนื่องจาก รายได้จากการขายลดลงตามทิศทางเศรษฐกิจในประเทศที่ชะลอตัว และเศรษฐกิจโลกที่ผันผวน ส่งผลให้กำลังซื้อของผู้บริโภคลดลง